ভ্যানবার্ন হোল্ডার
ভ্যানবার্ন আলোঞ্জো হোল্ডার (ইংরেজি: Vanburn Holder; জন্ম: ১০ অক্টোবর, ১৯৪৫) বার্বাডোসের সেন্ট মাইকেল এলাকার ডিনস ভিলেজে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৬৯ থেকে ১৯৭৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে ওরচেস্টারশায়ার ও মাইনর কাউন্টিজ এবং দক্ষিণ আফ্রিকান ক্রিকেটে অরেঞ্জ ফ্রি স্টেটের প্রতিনিধিত্ব করেছেন তিনি। দলে তিনি মূলতঃ ফাস্ট মিডিয়াম বোলিংয়ে দক্ষতা প্রদর্শন করেছেন। এছাড়াও নিচেরসারিতে ব্যাটিংয়ে পারঙ্গমতা দেখিয়েছেন ভ্যানবার্ন হোল্ডার।